131. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 429 της 9/11 Οκτ. 1991 (ΦΕΚ Α΄ 156) Αξιολόγηση και ενισχυτική διδασκαλία μαθητών Γυμνασίου. Έχοντας υπόψη: 1.Τις διατάξεις των παρ. ΙΙ του άρθρ. 5 και του άρθρ. 24 παρ. 2 (ια΄) του Νόμ. 1566/1985 «Δομή και λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις» (ΦΕΚ 167 τ.Α΄). 2.Τις διατάξεις του άρθρ. 4 του Νόμ. 1824/1988 «Ρύθμιση θεμάτων εκπαιδευτικών και άλλες διατάξεις» (ΦΕΚ 296/τ.Α΄). 3.Την υπ’ αριθ. 23/1991 γνωμοδότηση του Παιδαγωγικού Ινστιτούτου. 4.Την υπ’ αριθ. 586/1991 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρ.1-3.(Καταργήθηκαν από την παρ. 2 άρθρ. 6 Π.Δ. 409/1994, ΦΕΚ Α΄ 226, κατωτ. αριθ. 144). Ενισχυτική διδασκαλία Άρθρ.4.-1.Με τον όρο «ενισχυτική διδασκαλία» νοείται η παρακολούθηση από το μαθητή του γυμνασίου ιδιαίτερου προγράμματος διδασκαλίας στα μαθήματα: Γλωσσική διδασκαλία, Μαθηματικά, Φυσική, Χημεία και Ξένη Γλώσσα, όταν κρίνεται από τους διδάσκοντες ότι χρειάζεται επιπλέον βοήθεια. 2.Στο πρόγραμμα ενισχυτικής διδασκαλίας συμμετέχουν μαθητές όλων των τάξεων του γυμνασίου, που υστερούν στους παραπάνω τομείς γνώσης, με συνέπεια να μην μπορούν να παρακολουθούν και να συμμετέχουν στη διαδικασία της μάθησης στο σχολείο αποδοτικά. 3.Για τους μαθητές, που χρειάζονται ενίσχυση σε κάποιο μάθημα, αποφασίζει ο σύλλογος των διδασκόντων, ύστερα από σχετική εισήγηση του οικείου καθηγητή. Το σχετικό πρόγραμμα αρχίζει να λειτουργεί με την έναρξη του δευτέρου τριμήνου. 4.Το ημερήσιο πρόγραμμα ενισχυτικής διδασκαλίας, ανάλογα με τις ανάγκες και τον αριθμό των μαθητών που το παρακολουθούν, καλύπτει 1-2 διδακτικές ώρες την ημέρα και μέχρι 10 ώρες συνολικά την εβδομάδα. Κάθε μαθητής μπορεί να παρακολουθεί τρία το πολύ μαθήματα ενισχυτικής διδασκαλίας. Κάθε τμήμα ενισχυτικής διδασκαλίας περιλαμβάνει 10 μαθητές το πολύ. Σελ. 350,7132(α) Τεύχος 1226-Σελ. 26 32.Δ.γ.131 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 5.Το βασικό κορμό του προγράμματος ενισχυτικής διδασκαλίας, κατά μάθημα, καταρτίζει το Παιδαγωγικό Ινστιτούτο, το οποίο μεριμνά και για τη συγγραφή, όπου χρειάζεται, βοηθητικών εγχειριδίων. Το ειδικό ωρολόγιο και αναλυτικό πρόγραμμα, ανάλογα με τις μαθησιακές δυσκολίες των μαθητών και τις συνθήκες λειτουργίας των σχολείων, συντάσσεται, εφαρμόζεται, αξιολογείται και αναπροσαρμόζεται με απόφαση του συλλόγου των διδασκόντων, έπειτα από σχετική εισήγηση των εκπαιδευτικών της οικείας ή συγγενούς ειδικότητας και σε συνεργασία (όπου είναι δυνατό) με τους οικείους Σχολικούς Συμβούλους. Το ωρολόγιο πρόγραμμα αναπτύσσεται: α)εντός του ωραρίου διδασκαλίας, όταν υπάρχει η σχετική δυνατότητα, β)εντός του σχολείου και επιπλέον του ωραρίου διδασκαλίας (7η ώρα), όταν υπάρχει η σχετική δυνατότητα, γ)εντός του σχολείου σε απογευματινές ή βραδινές ώρες, όταν δεν εξασφαλίζονται οι αναγκαίες προϋποθέσεις για τις περιπτώσεις (α) και (β). 6.Το πρόγραμμα ενισχυτικής διδασκαλίας μπορεί να αναπτύσσεται - με απόφαση του προϊσταμένου της οικείας διεύθυνσης ή γραφείου δευτεροβάθμιας εκπαίδευσης και μετά από γνώμη των διευθυντών των σχολείων - κατά ομάδες σχολείων της ίδιας εκπαιδευτικής περιφέρειας σε απογευματινές ή βραδινές ώρες, αν αυτό διευκολύνει την ανάπτυξή του. Στην περίπτωση αυτή καθώς και στην περίπτωση του εδάφ. (γ) της προηγούμενης παρ. 5, ορίζεται υπεύθυνος εκπαιδευτικός για τα προγράμματα ενισχυτικής διδασκαλίας μετά από πρόταση των διευθυντών των σχολείων, που συμμετέχουν στο πρόγραμμα και έγκριση του οικείου προϊσταμένου διεύθυνσης ή γραφείου δευτεροβάθμιας εκπαίδευσης. Σε περίπτωση διαφωνίας των διευθυντών των σχολείων, τον υπεύθυνο εκπαιδευτικό ορίζει με απόφασή του ο οικείος προϊστάμενος διεύθυνσης ή γραφείου δευτεροβάθμιας εκπαίδευσης. Ο υπεύθυνος αυτός διδάσκει στο οικείο σχολείο ή στα τμήματα ενισχυτικής διδασκαλίας τόσες ώρες όσες προβλέπονται για τους Διευθυντές Σχολείων Δ.Ε. από την παρ. 13 του άρθρ. 14 του νόμ. 1566/85. 7.Υπεύθυνος για τη λειτουργία των προγραμμάτων της ενισχυτικής διδασκαλίας είναι ο διευθυντής του οικείου σχολείου, εκτός αν έχει οριστεί υπεύθυνος εκπαιδευτικός σύμφωνα με τα οριζόμενα από την προηγούμενη παρ. 6. 8.Στα τμήματα ενισχυτικής διδασκαλίας διδάσκουν: α)Καθηγητές του οικείου σχολείου προς συμπλήρωση του διδακτικού τους ωραρίου ή με υπερωριακή αποζημίωση. β)Έμπειροι μόνιμοι καθηγητές άλλων σχολείων με υπερωριακή αποζημίωση. γ)αναπληρωτές ή ωρομίσθιοι καθηγητές. 9.Οι διδάσκοντες στα τμήματα ενισχυτικής διδασκαλίας συνεργάζονται συνεχώς με τους διδάσκοντες των τάξεων από τις οποίες προέρχονται οι μαθητές που παρακολουθούν τα τμήματα ενισχυτικής διδασκαλίας. Στο τέλος του προγράμματος ενισχυτικής διδασκαλίας υποβάλλουν στο διευθυντή του σχολείου σχετική έκθεση κατά μάθημα. Οι εκθέσεις αυτές συζητούνται από τον οικείο σύλλογο των διδασκόντων κατά το γενικό απολογισμό του εκπαιδευτικού έργου του σχολείου. Αντίγραφο γενικής έκθεσης διαβιβάζεται στην οικεία διεύθυνση ή το οικείο γραφείο δευτεροβάθμιας εκπαίδευσης καθώς και στο γραφείο των Σχολικών Συμβούλων. Την ευθύνη σύνταξης και αποστολής της παραπάνω έκθεσης έχει ο διευθυντής του σχολείου ή ο υπεύθυνος για τα τμήματα ενισχυτικής διδασκαλίας εκπαιδευτικός, όπου αυτός έχει οριστεί. (Αντί για τη σελ. 350,7133) Σελ. 350,7133(α) Τεύχος 1226-Σελ. 27 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.131 32.Δ.γ.131 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Άρθρ.5.-Από της δημοσιεύσεως του παρόντος Προεδρικού Δ/τος στην Εφημερίδα της Κυβερνήσεως: α.Καταργούνται οι διατάξεις των παρ. 1 και 2 του άρθρ. 6, η παρ. 3 του άρθρ. 9 και το άρθρ. 13 του Π.Δ. 465/81 (ΦΕΚ 129/Α) (ανωτ. αριθ. 59). β.Ως ημερομηνία λήξεως του Γ΄ τριμήνου για τα Γυμνάσια καθορίζεται η 5η Ιουνίου, τροποποιουμένου σχετικά του εδαφ. γ΄ της παρ. 4, του άρθρ. 1 του Π.Δ. 123/87 (ΦΕΚ 68/Α) (ανωτ. αριθ. 97). Με την παρ. 1 άρθρ. 1 Π.Δ. 191/1992, ΦΕΚ Α΄ 90 (κατωτ. αριθ. 132), τροποποιήθηκαν οι διατάξεις του άνω εδάφ. β΄ και ορίστηκε ότι το Γ΄ τρίμηνο λήγει την 31 Μαΐου ή την αμέσως προηγούμενη Παρασκευή, εάν η 31η συμπίπτει με Σάββατο, Κυριακή ή Δευτέρα. Με την παρ. 1 της Α2/682/1992 (ΦΕΚ Β΄ 518) Απ. Υπ. Παιδείας, ως ημερομηνία λήξεως των μαθημάτων Γ΄ Τριμήνου για τα Σχολεία της Μέσης Εκκλησιαστικής Εκπ/σης καθορίζεται η 31η Μαΐου και αν η ημερομηνία αυτή συμπίπτει με Σάββατο, Κυριακή ή Δευτέρα τότε τα μαθήματα λήγουν την αμέσως προηγούμενη της 31ης Μαΐου Παρασκευή. γ.Καταργείται όσον αφορά το Γυμνάσιο η παρ. 2 του άρθρου μόνου του Π.Δ. 142/91 (ΦΕΚ 59/Α). Δεν ισχύει η κατάργηση αυτή. (βλ. Π.Δ. 191/92 και Απ.Α2/682/92 (ΦΕΚ Β΄ 518). δ.Καταργείται το τελευταίο εδάφιο της παρ. 3 του άρθρου μόνου του Π.Δ. 142/91 «την ίδια επίσης ημέρα ... του γυμνασίου». 